
Estratexias de control dun conflicto civil: 

Falar da guerra civil casi setenta anos despois de acontecida 
segue sen ser tarea doada. Só hai que observar a intensidade das 
intervencións dos asistentes ás conferencias que se dan sobre este 
tema. Que o conflicto armado segue a ser un tema candente é unha 
proba mais de que non se atopa totalmente pechado. Todos coñe- 
cemos as circunstancias que motivaron que non se falara dese tema 
dende a chegada do sistema democrático: o consenso da chamada 
Transición cimentóuse sobre o silencio sobre o conflicto, ollando 
cara un futuro a realizar entre todos, primando o que unía sobre o 
que desunía. Pero non é iso só: como proban os estudos realizados 
-e tamén como a memoria da sociedade coñecía- as bases ideoló- 
xicas do réxime franquista, sobre todo aqueles referentes á base do 
seu poder e lexitimidade do seu gobemo, baseábase na considera- 
ción negativa da República e na necesidade do levantamento 
militar para garantir a orde social. 

E esta tese calou na sociedade, o que provocou que durante 
varias xeracións o tema da República e da guerra -materias 
tomadas como un todo conxunto- fora un asunto ben prohibido 
ou ben voluntariamente obviado. Fóronse perdendo os referentes 
inmediatos do conflicto: tanto o "pacto de silencio" da Transición 
como a "demonización" franquista fixo que -por este orde- 
foranse abandoando, esquilmando e destruindo boa parte da docu- 
mentación xenerada, e durante moitos anos da Transición, simple- 
mente afastada da visión dos investigadores 1 . É preciso unha recu- 
peración da historia da guerra civil, mais non dende a política ou 
dende os aspectos máis ideolóxicos, senón dende o ámbito da 
historia, dende o coñecemento histórico que permita analizar non 
só os feitos, dos que xa comenzamos a ter datos e que pouco a 
pouco imos recuperando na construcción da memoria colectiva 
-xenerada progresivamente a partir da estructuración de tópicos, 
sinxelos e cómodos de referencia colectiva- senón, e sobre todo, o 
seu contexto, no que ten moito que ver a xeralización, por esquerda 
e dereita, dunha cultura da violencia, en maior ou menor medida 
aceptada por todas as partes. Insertarse nese maniqueismo ben- 

mal non é moi favorable para o coñecemento da situación histórica, 
na que o fin primordial é aprender dos erros pasados, precisamente 
non tentando voltar a repetilos. Mais para non repetilos hai que 
coñecelos, e insertalos dentro dunha explicación xeral da historia 
contemporánea do Estado e de Galicia, non sacalos e conformalos 
como un compartimento estanco, como im icono ó que referirse. 

Precisamente dentro disto habería que decir que ata a 
Transición non hai moitos momentos na historia contemporánea 
nos que a formulación política do Estado se ateña á periodos 
progresistas. Mais ben poderíamos reducilos a dous: o Sexenio 
Democrático e a II República, só once anos dentro dun contexto de 
cento setenta. Se ben é certo que dende 1890 ata 1923 funcionou un 
sistema electoral con sufraxio universal masculino, a lexitimidade 
dun sistema democrático non se atopa tanto na existencia ou non 
dun sufraxio universal, senón e sobre todo nas garantías de que 
este sexa efectivo, no seu cumplimento como expresión nas umas 
dunha vontade popular 2 . 

É debido a esta situación previa que a chegada da II República 
provocou a propagación dunha serie de expectativas e proxectos 
en certos sectores do Estado. Profesións liberais, nova burguesía 
comercial, movemento obreiro, sectores nacionalistas, novas elites 
políticas. . . todos eles tiñan un proxecto de República, non necesa- 
riamente coincidente cos restantes, e todos tiñan tamén unha 
urxencia conüda durante anos para poñelos en práctica. 

O que sí é certo e que por todos os lugares de Galicia asistimos 
a un proceso de modemización politico-social. Por todas as parro- 
quias e concellos creánse movementos sociais e culturais, impli- 
cados directamente na acción reformista do Estado republicano, 
creando organizacións e eshucturas asociativas que tentaban poñer 
en práctica as súas utopías. De feito tentaban realizar aquelo tan 
actual de que outro mundo era posible 3 . 

Ante estes proxectos os sectores conservadores, en estado de 
shock pola natureza do cambio sofrido en abril do 31, reorganí- 
zanse. E durante dous años plantexánse ún único obxetivo: voltar ó 
poder. E o acadan nas eleccións de novembro de 1933, tras unha 
campaña sistemática de acoso e derribo dos seus medios de comu- 
nicación. 

Mais hai un punto de non retorno: os feitos de outubro de 
1934. Os sucesos acaecidos tanto en Asturias como en Cataluña 
puxeron de manifesto dúas circunstancias: unha, a altemativa da 
violencia asumida por certos sectores da esquerda, ante o que 
consideraban a inminente chegada do fascismo; e dúas, o refrendo 
que significaba para boa parte do conservadorismo valorar a inefi- 
cacia do sistema democrático como garante da orde e paz social. 

Hai numerosas testemuñas de sectores conservadores de que para 
eles outubro representa a fractura definitiva cos sectores progre- 
sistas, a perda da escasa confianza na capacidade do sistema 4 . A 
partir dese momento o plantexamento sería semellante ós de boa 
parte da esquerda: ou dereita ou comunismo. 

Sen esta perspectiva é dificil entender o conflicto posterior, e 
sobre todo a súa magnitude e as actitudes da represión franquista. 
O entendemento non se rompe coa sublevación de xullo, senón que 
xa se atopaba casi totalmente sen vías de comunicación cando 
menos desde outubro. A publicística e a difusión sobre estes feitos 
dos medios de comunicación conservadores, linicos en dar infor- 
mación tras a suspensión dos partidos de centro e esquerda, foi 
claramente orientada a crear alarma social. Non é casual que cando 
os militares sublevados se levanten consideren delito de "rebelión 
militar" toda aquela acción ou actitude política de esquerda ou 
liberal realizada non despois das eleccións da Frente Popular, 
senón precisamente de outubro de 1934, considerado o símbolo da 
ruptura da convivencia política. 

1935 é como unha calma tensa onde se reafirman os intereses 
dos dous bloques e que se liberan nas eleccións finalmente gañadas 
pola Frente Popular. Mais as eleccións de febreiro de 1936 xa se 
plantexan nunha tesitura maximalista: ou comunismo oufascismo, 
para cada unha das partes, mais as dúas competindo dentro dun 
sistema democrátíco. 

Este triunfo permite poñer en práctíca casi á letra o programa 
da FP, en todos os niveis administrativos, dende o Goberno do 
Estado ata as corporacións locais. Se as eleccións en Galicia se cele- 
braron nun clima de violencia, a recepción da victoria da FP non 
mudou moito a situación, xa que por un lado se atopaba o cumpli- 
mento estricto dese programa, pero polo outro a oposición conser- 
vadora deixou de existir. Pensou que perdera a batalla democrátíca 
e que se tiñan que preparar para outro tipo de altematívas, xa que 
senón o comunismo se instalaría definitivamente no Estado. Entre 
estas dúas alternativas maximalistas, xa digo alimentadas por anos 
de información orientada á victoria electoral, e que daba unha 
visión distorsionada do contrario, existían sectores que a reclamar 
un consenso e a construcción dun Estado democrático participado 
e construido por todos, mais as suas voces fóronse apagando e 
deixando de escoitar ante os berros da radicalización política. 

O programa da Frente Popular non era excesivamente de 
esquerdas, senón que o podríamos encadrar dentío dun ton refor- 
mista na cultura política europea do momento. Mais a principal 
diferencia co primeiro bienio reformista foron as formas, a súa apli- 
cación: se nos primeiros anos existía certa precaución na execución 

e xestión das reformas, agora se puxo en práctica deseguido o 
contrato social coa cidadanía, sen ter en conta a opinión da oposi- 
ción. Indudablemente esta situación foi acadada en boa parte por 
que a dereita política que traballaba dentro da República desapa- 
receu: non había reunións políticas, os representantes en Cortes 
plantexaban irnha estratexia de xeneración de alarma social, coa 
denuncia sistemática das actitudes dos gobernantes da Frente 
Popular... Perderan a partida, como proban os intentos de Gil 
Robles e Franco ante tras coñecer os resultados das eleccións de 
1936 de forzar a declaración do Estado de Guerra ante Portela 
Valladares. 

O verán de 1936 foi cálido, mais non presaxiaba nada estival 
na temperatura política do momento. Os sectores militares conser- 
vadores procuran dende ese intre a preparación dunha subleva- 
ción. Non é estraña esta atribución ó papel que o Estado contempo- 
ráneo español lle reservaba ó exército, como garante de orde 
pública nos anos anteriores -e tamén nos cuarenta posteriores-. 
Ademáis estos sectores son precisamente os que mais sinten a 
derrota electoral, non só por cuestións ideolóxicas senón mesmo de 
prestixio dentro do exército: a conforman boa parte da estructura 
militar que é nomeada por Gil Robles durante a súa etapa como 
Ministro da Guerra. O traballo de desarticulación desta rede 
militar, contrariamente ó que se pode supoñer, foi bastante efectivo 
durante os meses de duración da Frente Popular, movilizando e 
afastando dos seus lugares de control na península a boa parte 
desta dirección militar, e descabezando boa parte das intrigas mili- 
tares. 

Precisamente unha destas ramificacións é desartellada en abril 
na sede da VIII División Militar na Coruña, finali z ando co arresto 
dun Teniente Coronel e un Capitán, ademáis do traslado dalgiins 
mandos. Os plans eran precisos e coñecidos por boa parte da xerar- 
quía militar, como indica o feito da realización con data do 8 de 
abril de 1936 na Coruña dun Plan de Defensa de la Plaza de La Coruña 
en caso de alteración de Orden Público. Os seus apartados cumplír anse 
de xeito case integro meses máis tarde, indicando mesmo que edifi- 
cios tiñan que ser controlados en primeiro lugar para o dominio da 
cidade 5 . 

Ainda que a implicación civil no golpe e na represión posterior 
foi un feito ineludible e evidente, o certo é que o absolutamente 
determinante para tentar entender os obxetivos e o carácter da 
mesma vai ser o protagonismo do exército. A marxe de que a direc- 
ción dun conflicto recaera nos mandos militares, tamén é certo que 
a impricación do exército na dirección política do Estado non é algo 
anecdótico no Estado español contemporáneo. Mais ben é a norma. 


68 

www.memoriahistoncademocratica.org 


ESTRATEXIAS DE CONTROL DUN CONFLICTO CIVIL: GALICIA, 1936-1939 


Esa columna vertebral da patria reclamada por Calvo Sotelo no mani- 
festo do Bloque Nacional e difundida posteriormente non é un 
chamamento novo, senón a reafirmación da decidida actitude 
intervencionista do exército na política diaria, conformándose en 
vixiante e garante do rumbo da "patria". 

O núcleo do alzamento, tanto no seu senso de lexitimación 
ideolóxica como no seu rol activo de forza armada, é o sector 
militar de tendencia conservadora. Precisamente en virtude desta 
realidade a sublevación xurde como unha opción que tenta 
agrupar os maiores apoios posibles sen fisuras de carácter progra- 
mático. A mesma verba que o define, o Movimiento, reafirma a súa 
unidade de actuación mais non explicita que proxectos de futuro 
ten mais alá da victoria contra o comunismo. Esta actitude de 
promoción dos rasgos que unifiquen reafirma o protagonismo no 
carácter do golpe do conservadurismo político español da II 
República, e mais concretamente da católica CEDA, plantexada 
como partido de unidade 6 . 

O que aconteceu en Galicia tras os últimos quince días de 
xullo, nos que se controlou -formalmente cando menos- o seu 
territorio, foi a colocacións duns barrotes imaxinarios sobre a socie- 
dade galega. As vías de fuxida eran poucas e nada recomendables: 
vía terrestre só existía a posibilidade de fuxida cara Portugal, que se 
comportou dende o primeiro momento como un eficaz colabo- 
rador do novo réxime franquista; vía marítima as posibilidades 
eran ou ben Portugal, ou ben Francia, e quizás esta foi a saída de 
maior éxito, sobre todo nos primeiros días a través da escala en 
Asturias, onde se refuxiou un numeroso continxente anarquista. 

As restantes posibilidades non existían. Unha das solucións 
máis socorrridas foi agardar a que chegaran as novas autoridades, 
pensando que a represión podía máis ou menos ser feble. Foi unha 
resposta máis agardada do que a priori podemos pensar. En boa 
parte esta resolución de non fuxir foi tomada en base a recordo da 
memoria recente. Neste senso as lembranzas respecto ó que signifi- 
caba un golpe de estado militar eran os da Dictadura de Primo de 
Rivera, onde o carácter da súa represión foi totalmente sobrepa- 
sada pola exercida polos militares sublevados en xullo de 1936, ou 
a intentona de Sanjurjo en 1932, que non pasou na práctica dun 
movemento de tropas nalgiins cuarteis. A maior parte desta cida- 
danía que, non esquenzamos comenzaba a vivir un novo modelo 
-afortunado ou non- de desenvolvemento social, non agardaba a 
magnitude do que estaba por vir. Os contextos mudaran. Os 
modelos totalitarios nazi, fascista e soviético atopábanse a pleno 
rendemento, cunhas actividades represivas que cimentaban os 
seus réximes, e onde o obxetivo do Estado se atopaba por riba das 

vontades humáns e individuais. Esta non era a década dos vinte, 
onde con excepción da "marcha sobre Roma", a alternativa mais 
extendida en Europa a democracia parlamentaria en crise tras 
Versalles era unha dictadura militar conservadora. Era a década 
dos totalitarismos. 

Creo que ainda non se deu suliñado suficiente a importancia 
dos primeiros días de control dos sublevados. Entre mediados de 
xullo e mediados de setembro realizóuse unha criba de todo 
elemento político republicano, estrictamente dentro dun contexto 
de trincheira, é decir, sen garantías nen dereitos xurídicos de 
ningún tipo. Se repasamos os arquivos locais e provinciais observa- 
remos que prácticamente en toda Galicia non existe comunicacións 
oficial de casi ningunha institución nestes meses. 

As súas causas: primeiro, uns sectores sociais que toman o 
poder, e que pensan nun golpe de estado ó xeito clásico do pronun- 
ciamento, mais non nunha clave dunha guerra civil prolongada no 
tempo, e polo tanto, á alturas de setembro e outubro, e mesmo ata o 
fracaso da toma de Madrid en novembro, non se asegura que o 
conflicto non vaia ser cousa de días. Pero tamén hai que decir que 
durante este tempo acometéuse a persecución, encadeamento e 
fusilamento dos elementos políticos máis recoñecidos da sociedade 
galega. E a maioría sen papeis, mediante os chamados paseos, reali- 
zados por sectores denominados incontrolados. Nos casos nos 
existía o formulismo legal, é decir, coa aplicación dos xuicios suma- 
rísimos dos Tribunais Militares, a ineficacia das garantías xurídicas 
convertía o xuizo casi nunha parodia, dependendo da vontade do 
Tribunal e das influencias recollidas previamente. 

Mais o que si podemos indicar con casi total seguridade é que 
a magnitude da represión sobre todo aquelo que cheirara a repu- 
blica nestes anos foi debida en grande parte a extensión temporal 
do conflicto, prolongada de maneira intencionada sobre todo tras o 
verán de 1937. Para os planificadores da sublevación e do bando 
"nacional", a guerra non había que gañala só nas trincheiras, senón 
asegurar a situación na retaguardia, e para eso se necesitaba tempo, 
non a rápidez inicial de tomar a capital do Estado que se agachaba 
tras o modelo clásico do pronunciamento, como xa indicamos 
previamente. O que se inicia como tal posteriormente deriva nunha 
campaña de planificación da victoria, de prolongación do poder, 
convencidos pola súa mesma propaganda de que se atopaban ante 
algo novo. 

Pero se salientamos ó Exército como ún dos pivotes funda- 
mentais dos sublevados, o oubo é sen dúbida a Igrexa. Os repre- 
sentantes eclesiásticos, dende a xerarquía ata os párrocos, xogaron 
un dobre papel. Por unha banda, foron a base de xustificación ética 

do golpe. A súa consideración de "cruzada" nos primeiros días foi 
determinante para que sumaran á sublevación amplios sectores da 
sociedade galega e española. Para a xerarquía eclesiástica a II 
República significara casi o fin do seu mundo, da súa cosmovisión 
da sociedade, dos plantexamentos con que se viñera rexendo a 
sociedade española de xeito tradicional. O proceso de laicización 
da sociedade galega e española acometido polos gobernos progre- 
sistas republicáns, non vencellado exclusivamente ó ámbito da 
educación, e mesmo o propio concepto de goberno nun sistema 
republicano, debido á identificación católica do Estado coa 
Monarquía, foron atrancos que non foron superados nestes anos 
pola maioría dos representantes católicos 7 . 

Mais tamén a Igrexa xogou un papel decisivo no proceso 
represivo. Precisamente esa sensación de que o mundo que coñe- 
cían, e tamén os seus xeitos de comportamento social, de que a base 
sobre a que apoiaba os seus pes desaparecía, provocou unha sensa- 
ción de terror e mesmo de pánico na Igrexa durante a República, 
que levou mesmo a apoiar a financiación de partidos políticos e 
mesmo de participar directamente nas eleccións as candidaturas 
conservadoras máis reaccionarias, mesmo coa difusión de 
mensaxes tan rotundos como o de Si queréis ir al cielo, votar a Calvo 
SoteloS 

A chegada da Frente Popular non fixo mais que cumplir as 
expectativas máis negras da Igrexa. De ahí que cando se subleven 
as tropas de Marrocos foran saudadas como os salvadores da súa 
situación. Boa parte dos párrocos sitúaronse nun dos bandos en 
loita — si xa non o estaban-, e realizaron e facilitaron todo tipo de 
informes de calificación dos seus feligreses. De feito, estes informes 
agrupábanse xunto os da Guardia Civil -ou Comisaria de Policia, 
se era unha sociedade urbán- e dos cargos de Falange -ou da nova 
xestora, non caso de que non houbera-, mais sempre nunha posi- 
ción de predominio respecto dos informes dos dous anteriores. Por 
eso, na maioría dos expedentes destes procesos represivos nos 
Tribunais Militares hai unha constante procura dos encausados por 
que se faciliten informes dos seus párrocos. Eran máis decisivos 
que os doutros organismos. As accións do "maquis" durante este 
anos e a súa intensidade de actuación sobre as casas parroquiais e 
os seus integrantes así o amosaron durante anos. 

Mais a verdade é que non o tiñan moi doado. Excepto nalgiins 
casos puntuais os parrocos atenderon as consignas da súa xerar- 
quía dende novembro de 1936, explicitas e concretas, o que non soe 
ser a regla do discurso eclesiástico: 

Absténgase los párrocos y sacerdotes de dar certificados de buena 
conducta religiosa a los afiliados a sociedades marxistas por el tiempo c¡ue 

estuvieron afiliados o en concomitancia con tales sociedades que son anti- 
cristianas... y entonces certificarán en conciencia, sin miramiento alguno y 
sin atender a consideraciones humanas de ninguna clase 9 . 

Precisamente nesa actitude de control do territorio nos 
primeiros días do golpe diferenciouse nítidamente entre zonas 
urbanas e rurais. De saída na propia memoria daqueles anos era 
indudable que había unha notable diferencia entre a socialización 
política dos dous entomos, debido a unha serie de circunstancias: 
para estes sectores o contexto urbán atopábase cheo do que se 
chamaban ideas disolventes, o grao de comunicación política era 
moitísimo máis alto nas cidades que no campo -precisamente por 
que o nivel de acceso á información era moito máis rápido- e 
ademáis as cidades e vilas concentraban no caso concreto do terri- 
torio galego os resortes de poder institucional e tamén o econó- 
mico-social. As cidades e vilas convertíronse na prioridade da 
"pacificación" galega, tanto pola súa condición de poder institu- 
cional provincial y comarcal como pola extensión da socialización 
dos usos e xeitos democráticos. 

O rural galego, ainda que no imaxinario inconscente dos 
sublevados conservaba en boa parte a esencia dos seus valores, o 
certo é que os cinco anos da República provocaron unha socializa- 
ción dos valores democráticos moito maiores dos agardados. A 
represión no campo galego sorprendeu ós propios sublevados, 
como se pode comprobar tanto polas primeiras intencións do exér- 
cito que plantexaba o seu control de xeito rápido casi como un 
"paseo militar", como pola intensificación da represión sobre o 
territorio durante os anos da guerra e ainda despóis. Mesmo o 
contexto xeográfico convertíuse nun atranco para o "Nuevo 
Estado", debido tanto a que boa parte desa "Antiespaña" denun- 
ciada tiña notables dificultades para fuxir como pola especial 
cobertura que ofrecía a paisaxe galega e que despois se organizaría 
na resistencia guerrilleira. 

A chamada "pacificación", é decir, o control do territorio 
galego, foi realizada primeiro nos núcleos urbáns máis impor- 
tantes: capitais de provincia e cidades relevantes. Logo, casi inme- 
diatamente, co desprazamento de forzas militares realizáronse 
rutas de control das vilas, que desbarataban tímidos intentos de 
resistencia desa sociedade que quedara encaixoada, sen saída. 
Estes desprazamentos dos militares servían en ocasións para 
colocar no poder ós novos xestores do poder local de Concellos e 
aldeas de menor poboación, que foran reafirmados meses despóis. 
Mais o control destes lugares de entomo rural, dende as vilas cabe- 
ceira de comarca ata as parroquias non foi realizado polo Exército, 

senón pola Guardia Civil, o que estabreceu unha nítida diferencia 
na convivencia intema das comunidades sociais galegas. A Garda 
Civil foi considerada dende aquela o elemento que executaba o 
mantemento do novo réxime, a partir -ou non- dos poderes locais, 
situación que a mesma colectividade parroquial, ainda sen poder 
opoñerse a elo, cuestionaba de xeito interno a súa lexitimidade 
para ocupar ese posto, reflexión que non esquenceu durante todo o 
franquismo. 

En boa parte dos poderes locais aupados o poder polo golpe se 
atopaban aqueles máis afins a tendencias conservadoras, e sobre 
todo aqueles que simbolizaban e representaban no territorio unha 
imaxe de dereitas, sen moita definición, como a mesma verba 
Movimiento. Mais o réxime a partir do ano 1937, cando comenza a 
xestionar non un conflicto-pronunciamento senón unha guerra 
civil, troca a dirección dos poderes locais tentando presentar unha 
nova imaxe. Este cambio xa fora realizado en parte dos núcleos 
urbáns galegos, coa inclusión de grupos xóvenes educados políti- 
camente durante o período republicán. Estes grupos mesturaban a 
utopia falanxista do momento coa súa procedencia das elites socio- 
políticas locais. No caso do rural, o non existir estes cadros -sempre 
insuficientes, ainda nas cidades-, a imaxe do réxime a nivel local 
tiña que dar unha sensación de orde e de tranquilidade, nomeando 
a persoas recoñecidas no ámbito local mesmo pola súa condición 
apolítica, que non tiveran participación social durante a II 
República, e que se amosaron dóciles ante os poderes superiores da 
provincia e do Estado 10 . 

Por eso eiquí non estaban en primeira fila os dirixentes da 
dereita política da República. Mesmo eses estorbaban para o novo 
proxecto, auspiciado polo conservadurismo máis rancio: precisa- 
mente aquel o que menos lle interesaban as cuestións políticas, 
atendendo a criterios ilnicamente de xestión. Nunha situación de 
contexto bélico, e polo tanto, de inestabilidade permanente, o 
convencemento ideolóxico quedaba por detrás do valor da 
garantía da orde a través da violencia. A boa parte dos sectores 
sociais que participaban nas eleccións a favor de posicións conser- 
vadoras, a nova situación plantexada posiblemente non fora a 
ideal, mais tampouco tiñan un grande interese en cambiala, sobre 
todo por que non se mesturaban na dirección da sublevación e 
deixaban á mesma á Igrexa e ó Exército. 

Máis tamén estorbaban as "camisas vellas" de Falange que 
creían na revolución nacional-sindicalista. Como xa sabemos o peso 
numérico da Falange antes das eleccións de febreiro de 1936 en 
Galicia foi moi reducido, e eran máis coñecidos pola súa aparición 
reiterada nas páxinas de sucesos que nas adicadas á política. Tras a 

derrota da dereita nas umas, e sobre todo, tras a silenciosa asunción 
por unha boa parte da dereita sociolóxica da necesidade dunha 
solución violenta para retomar o poder, esta deriva cara á radicali- 
zación propiciou unha maior afiliación a Falange, antes e mesmo 
despóis de ser prohibida nos seguintes meses. Mais a súa propia 
condición reducida favoreceu que nestes días de clandestinidade a 
súa afiliación continuara medrando, sen chegar a ter tampouco un 
cambio sustancial no seu número en Galicia 11 . 

Cando si o seu proceso de afiliación deu un salto espectacular 
foi tras o golpe. O número de falanxistas despóis do verán de 1936 
incrementóuse, especialmente tras o decreto de unificación. Xa 
dende estes primeiros intres distínguese unha maioría de recén 
chegados á organización, que procuran ubicarse en bon lugar na 
nova realidade ou fuxir precisamente da mesma -como acontece 
cos obreiros de esquerda reconvertidos en falanxistas-, e unha 
minoría de falanxistas que reciben a condición de "camisas vellas". 
Estes precisamente pola súa fidelidade a proba durante os anos 
máis duros, recollen os primeiros postos insütucionais de trascen- 
dencia, en parte pola ausencia de cadros civís para cubrir as institu- 
cións administrativas. As propostas plantexadas son en ocasións 
moi utópicas, e os seus plantexamentos de cambio drástico orien- 
tado cara a consecución dunha revolución nacional-sindicalista os 
convertirán no principal enemigo interno do conservadurismo 
acomodaticio do "Nuevo Estado". Cada dous por tres chocarán as 
súas pretensións coas dos representantes máis rancios do poder 
local, como o caso de Souto Vilas en Santiago 12 . 

Mais se por un lado se sometía a unha política de imaxe do 
novo réxime, nimca moi acadada, o certo é que o plano de extirpa- 
ción cirúrxica, a resolución do mal que representaba a República e o 
liberalismo marxista, atopábase en marcha dende o primeiro 
momento, como indica a Circular de Mola e as outras xa vistas e 
planificadas nos momentos previos ó golpe. Fíxose unha das apli- 
cacións máis estrictas do ideal corporativista do conservadurismo 
do momento: a nación era unha corpo do que había que extírpar o 
mal, é decir, as ideas contaminantes do corpo xeral da nación, sen 
atender a demandas individuais en interés do desenvolmento dun 
determinado modelo de Estado. O ben común plantéxase superior 
ás persoas, e os seus intereses protexíanse no futuro deste dramá- 
tíco xeito. 

Mais ainda que ista era a tendencia do conservadurismo máis 
radical no seu contexto histórico, o certo é que os resultados das 
execucións por motivos polítícos en España foron moito maiores 
que os realizados noutros países que teóricamente lévanse a peor 
sona neste senso, como Alemania ou Italia 13 . O grao de represión 

social foi maior, o que tamén explica o carácter traumático acadado 
na súa sociedade civil neste tema. 

A copia do modelo era evidente, por exemplo insertando nas 
fichas de vixiancia cuestións como a de xudio 1 *, circunstancia que 
neste momento, na España do século XX, xa fixera moito tempo 
que deixara de constituir un problema representativo dun conflicto 
racial latente. O máis relevante non foron tanto as cuestións de 
matiz senón a orixe e desenvolvemento do mesmo sistema de 
seguridade e vixiancia: realizóuse dende 1937 un seguimento 
pormenorizado de toda a sociedade galega, toda ela colocada baixo 
sospeita sistemática, apelando a priori a presunción de culpabili- 
dade, non a de inocencia, incluso daqueles que non tiveran oportuni- 
dade de selo 15 . Debaixo deste contexto se atopaba na sociedade que 
participaba nestes feitos e colaboraba co réxime una sensación de 
comodidade, acadada dende unha voluntaria intención de obviar e 
ausentarse da realidade cotidiana, de que outros pensaran por ti, 
na que únicamente se precisaba para cumprir na sociedade á 
obediencia ó escalafón xerárquico inmediatamente superior: e 
decir, a mesma percepción que manifestaban os alemáns no réxime 
nazi 16 . 

O terror foi un dos elementos decisivos na percepción pola 
sociedade da represión, e clave para a instauración e duración do 
"Nuevo Estado". Utilizado como un elemento mais dentro da estra- 
texia militar, o medo á patada á porta a altas horas da madrugada 
durou moitos anos na sociedade galega. É indudable que durante 
todos os conflictos bélicos a utilización intencionada do medo é un 
elemento decisivo, pero o seu uso sistemático durante un período 
tan prolongado de tempo derivou na creación dunha sociedade 
distinta. E atendendo ilnicamente ós obxetivos dos dirixentes da 
sublevación hai que decir que foron efectivos: a combinación de 
medo e do pánico ante unha dramática realidade que sobreven de 
xeito inesperado provoca unha opacidade casi absoluta na expre- 
sión individualizada desa sociedade ante unha maquinaria do 
Estado que procuraba culpables de xeito sistemático. 

Precisamente esa sistematización foi outro dos puntos que 
determinou a eficacia no cumprimento das pretensións dos suble- 
vados. E coñecido o feito de que o grao de unidade do bando 
nacional, tanto na decisión das súas operacións militares como na 
ausencia de diferencias internas durante o conflicto, foi un 
elemento decisivo para o seu triunfo. Apartir de eiquí a eficacia dos 
sistemas de vixiancia, adaptando modelos xa levados a práctica 
con éxito noutros Estados, foi outro dos pimtos en que se basou a 
victoria. A partir de febreiro de 1937, e sobre todo tras febreiro do 
ano seguinte coa creación do SIPM ("Servicio de Información y 

Policia Militar") comenzan a desenvolverse ficheiros de vixiancia e 
seguridade que escudriñan, con intercambio de información cons- 
tante entre as zonas controladas polos sublevados -e tamén con 
información da zona leal ó réxime republicano-, ata ó último 
aspecto desa permanente sociedade baixo sospeita' 7 . 

Esto o que provocaba na sociedade non colaboracionista ou 
indiferente era era un permanente temor ante calquer troco que se 
poidera observar na situación da familia. Se a situación nese 
momento era boa ou aceptable, o millor que podía pasar era que 
non mudara, mesmo sen millorar: a adopción do "mal menor". 
Porque a sensación que aparece manifestamente entre a documen- 
tación destes anos é a de "impotencia", a de total indefensión da 
comunidade e dos individuos ante actitudes arbitrarias, e que 
permaneceron durante moitas décadas na sociedade galega. 

Houbo un retiro manifesto cara a vida privada e familiar, cons- 
truíndose ó redor novas pautas de sociabilidade, que cuarenta anos 
despóis foi a orixe dese esquecemento histórico da realidade dos 
anos 1936-1975. De feito, ollando cara atrás pode semellar que foi 
un tempo que non existíu, un espacio temporal transitorio entre 
sistemas democráticos, auspiciada esa mesma ambiguedade e 
silencio polo sistema franquista. 

É é que na realidade foi efectivo. Acadóuse aquelo que se 
pretendía: frear o proxecto reformista da esquerda progresista do 
país, nun contexto mundial de elevada tensión política. E conse- 
guíuse por que os valores e os esquemas de conducta da sociedade 
tiveron que cambiar, facendo normalizable unha situación para nada 
normal, en pro dunha pretendida -e nunca conseguida ata a 
chegada da democracia- paz social. A xente agachábase, falaba 
baixiño cando chegaba alguén que podía comprometelos, mesmo 
boa parte da xuventude enganchábase ó entramado propagandís- 
tico ben facéndose da Sección Femenina no caso das mulleres ou 
subíndose volimtariamente ós camións de reclutamento durante a 
guerra os homes. 

Mais salvando eses anos de radicalización o tempo foi o prin- 
cipal garante do franquismo. De xeito que se avanzaba no calen- 
dario a ausencia de novas sobre outra realidade que non fora a 
oficial provocaba que o contexto social se amoldara a esa realidade, 
mais coa presencia constante que aparecía de xeito inconsciente en 
calquer opinión do que se foi considerando como o grande trauma, 
en grande parte por ese silencio esmagador. Nesa actitude intema 
da sociedade galega xenerada por e para a súa propia supervi- 
vencia de esquencer os "pecados" acontecidos anos antes, agachá- 
base unha protesta interna que moitos non puideron manifestar: 
durante o franquismo por garantir o seu propio proxecto de futuro. 

logo, nos anos setenta ollando a utopía dun sistema democrático 
que non podía nacer do enfrontamento civil, senón do acordo e do 
diálogo. 

Ese esquecemento non foi transitorio. Aquelo que se supoñía 
viña cun carácter transitorio e accidental, convertíuse nunha dicta- 
dura persoal de casi cuarenta anos que se cimentou precisamente 
pola súa capacidade de manter o silencio. Mais a memoria é algo 
que non se pode borrar da mente dos individuos, e que, como foi o 
caso, trasmitíuse como base non da perduración do réxime dictato- 
rial, senón que agardou o momento en que a sociedade española 
fíxose o suficientemente madura para aprender dos seus erros 
pasados. 

No caso concreto da sociedade galega o traballo de investiga- 
ción histórica revélase como a súa millor terapia de hixiene mental 
comunitaria. Mais ainda temos que dar outro paso: o reconto das 
cifras non é suficiente. Non podemos estar a facer un constante 
exercicio de necrofilia profesional. Debemos abstraernos dos 
procesos concretos e xeralizalos, tentando sacar hipóteses e plante- 
xamentos que permitan configurar na nosa colectividade referentes 
históricos sobre o que aconteceu nesa situación de conflicto bélico 
interno. Debemos superar os bandos para situarnos nunha nova 
realidade de futuro, esta vez sen traumas polo olvido e a desme- 
moria, mais tamén sen crispación e tentando aprender a cada paso, 
sen xustificar dende o acontecido e a posteriori determinadas 
accións. 

Porque nunca se está o suficientemente lonxe de non repetir o 
pasado. Se ben é certo que a democracia se constrúe día a día, 
tamén o é que a perda dos valores de convivencia e diálogo que son 
a súa característica principal reprodúcese dunha maneira moito 
máis rápida caendo nunha espiral de replicas e contrarreplicas sen 
o establecemento de cauces para o entendemento. A finais dos anos 
oitenta as novas sobre os campos de concentración parecían un 
elemento do pasado moi lonxe de nós e casi irrepetible por reite- 
rado. Máis poucos anos máis tarde voltaron a reproducirse, non 
nun país afastado do noso Primeiro Mundo, senón no mesmo terri- 
torio europeo coa desintegración da chamada Yugoeslavia. 

Ante a manipulación da linguaxe e a instantaneidade da infor- 
mación o momento presente precisa dos historiadores. Necesi- 
tamos a reflexión, a delimitación de conceptos adxetivizados que 
perden o seu signficado orixinal, enchéndose de novos contidos 
cunha clara intencionalidade. Como ben sabemos os investigadores 
sobre a guerra civil, a realidade supera á ficción, mais o que non 
debe acontecer é que a expresión e interpretación desa realidade nos 
irnpida no presente ter un enfoque o máis obxetivo posible. 


77 

www.memoriahistoricademocratica.org 


EMILIO GRANDÍO SEOANE 


Notas 

l Las democracias soportan considerablemente mejor cjue las dictaduras la coexistencia de 
memorias heterogéneas, pero es importante que las lecciones de la historia obtengan el 
consenso de la mayorta de la sociedad. Por un lado, en la transición se llega a la conclusión 
de que los dos bandos que se enfrentaron en la guerra Imbían sido igualmente cidpables de la 
barbarie que entonces se desató. De estaforma, ningunoflie más cidpable que el otro, pues 
en ambas zonas se cometieron atrocidades injustificables. Por otro lado, la asunción de la 
brutalidad del pasadofue posible gracias a la generalización de la culpa que proporcionaba la 
interpretación de la contienda en clave de "locura colectiva" . Finalmente, la principal 
lección que se obtiene en la transición es el “nunca más"... 

La transición se encuentra con una presencia muy viva del recuerdo dramático de algo que 
Imbía ocurrido Imcía utios cuarenta años. Más del setenta por ciento de la población española 
no Imbía vivido la Guerra Civil, pero éste es el tipo de acontecimiento que se transmite de 
generación en generación, pasando aformar parte del acerbo de la memoria colectiva, como 
memoria trasmitida pero aiin viva e influyente; Aguilar Femández, P., Memoria y olvido 
de la Guerra Civil española, Alianza Editorial, Madrid, 1996, páx. 359. 

2 Mesmo podería haber moito de falar das garantías electorais do período da II 
República, mais en liñas xerais podemos decir que ainda que houbo fraude, este 
non se atopaba institucionalizado como durante a Restauración Borbónica. 

3 PUEBLO: Absteniéndote de votar laboras por tu emancipación. Ayúdanos a construir un 
mundo nuevo; proclama da Federación Local Obrera herculina ante as eleccións de 
novembro de 1933, primeira páxina do semanario Solidaridad Obrera, do 19 de 
novembro de 1933. 

4 Un diputado conservador galego escribe estas impresións no seu diario ó coñecer a 
resolución tomada polas esquerdas ante a entrada no gabinete gubemamental dos 
ministros da CEDA: Notas de las izquierdas: El 4 de octubre dieron manifiestos (no publi- 
cados en Prmsa) las izquierdas protestando duramente contra la solución dada a la crísis por el 
Presidmte de la República y separándose de la República actual y disponiéndose a combatirla... 

5 Quizás o máis curioso é que as indicacións respecto ó xeito en que tería que reali- 
zarse están asinadas polo mesmo Francisco Franco; "Plan de Defensa de la Plaza de 
La Coruña en caso de alteración de Orden Público", Tribunal Militar de la Región 
Noroeste, A Coruña, Legajo 5, Causa 413/36, páxs. 433-440. 

6 Quén escribía as liñas seguintes era Carlos Ruíz del Castillo, dirixente da URD (a 
CEDA galega) na ponencia que presentou na Asamblea Regional da URD en 
Santiago en febreiro de 1933, xuntanza preparatoria da Asamblea Constituínte da 
CEDA en Madrid do mes seguinte: 

Todas las campañas de Unión Regional de Derechas y de los núcleos coordinados con ella en 
Galicia, se han desenvuelto alrededor de principios que son común patrimonio de toda la 
Dereclm. Se Im evitado cuidadosamente proferir expresiones que, hiriendo alguna suscepti- 
bilidad, fueran factor de discordia o, por lo menos, de wia discrepancia que, aún no exterio- 
rizándose, produciría la debilitación de colaboraciones que son precisas; en Grandío 
Seoane, E., "Dereita e rexionalismo galego na II República: Carlos Ruíz del 
Castillo", Grial 134, páx. 214. 

7 Para a perspectiva da xerarquía eclesiástica galega dentro deste contexto consultar 
a obra de Carballo, F- Magariños, F.; La Iglesia en la Galicia contemporánea. Análisis 
histórico y teológico del período 1931-1936, Akal, Madrid, 1978. 

8 Cartel colgado polo crego na porta principal da igrexa parroquial de Maside nos 
días previos ás eleccións de febreiro de 1936; citado en Grandío Seoane, E.; 
Caciquismo e eleccións na Galiza da II República, A Nosa Terra, Vigo, 1999, páx. 119. 

9 Citado por Giraldez Lomba, A.; 1939. La Guerra Im terminado... hace sesenta años en 
Vigo, Editorial Instituto de Estudios Vigueses, Vigo, 1999, páx. 344. 

10 Ver Grandío Seoane, E.; "E1 primer personal político del franquismo en la 
provincia de La Coruña (Cambio y continuidad de las elites políticas municipales 
durante la guerra civil en la retaguardia nacional, 1936-1939)", en J. Tusell, S. 
Sueiro, J.M. Marín y Marina Casanova (Eds.), Actas del Congreso Internacional sobre el 
Régimen deFranco (1936-1975), (UNED, Madrid, 1993), Tomo I, páxs. 69-89. 

n Pero, no sólofueron heroicas silenciosamente heroicas-, las Falanges de Galicia. Supieron 
tener también la virtud de la disciplina. Esa virtud de la obediencia y de la disciplina, que 
tan bien se adapta alflemático temperamento de los gallegos. La disciplina y el sacrificio, 
figuran entre las mejores virtudes de losfalangistas gallegos... 

El resumen de la actuación de la Falange de Galicia, lo mismo antes de la guerra que en la 
dureza de sus horas, puede Imcerse, por consiguiente, con pocas palabras: Heroísmo, disci- 
plina y una valentía inigualada siempre; Moure-Mariño, L., Galicia en la guerra, 
Ediciones Españolas, Madrid, 1939, páxs. 226-227. 

12 A intención utópica atópase ben visible nas expectativas de futuro que Moure 
Mariño tiña sobre a Falange galega: 

Hay que rescatar de su miseria a los trabajadores gaüegos de la tierra y el mar; hay que 
afrontar el problema del minifundio en nuestro agro; hay que mejorar y perfeccionar los 
medios de explotación de nuestra riqueza ganadera; hay que industrializar una región de 
situación tan privilegiada como Galicia. ¡Todo esto hay que hacerlo urgentementel; Moure- 
Mariño, L., Galicia en la guerra, Ediciones Españolas, Madrid, 1939, páx. 228. 

13 E/ número de ejecuciones políticas en el primer franquismo -entre 130.000 y 150.000-, 
multiplica por más de diez las de la represión nazi y por cinco mil las de la Italiafascista. 
La cifra de 43.812 presos en la España de 1945, seis años después delfin de la guerra, 
cuadruplica la existente en la Alemania nazi en 1937, es decir, sólo cuatro años después 
del acceso de Hitler al poder; Saz, L, "Entre la hostilidad y el consentimiento. 
Valencia en la posguerra", en Saz, I.- Gómez Roda, A. (eds.), El franquismo en 
Valencia. Formas de vida y actitudes sociales en la posguerra, Ediciones Episteme, 
Valencia, 1999, páx. 17. 

14 "Indice alfabético-onomástico de investigados-informados por Delegación de 
Orden Público", Arquivo do Reino de Galicia, mazos 4671-4687/1. 

15 No existe nada sobresaliente por lo que se le pueda conceptuar como peligroso, pero ello es 
debido a que no se la Im presentado ocasión para cometer desmanes y por otra parte su incul- 
tura no le ha permitido destacar; ficha persoal de Juan Aguiar Brandariz realizada pola 
Brigada de Investigación y Vigilancia de A Coruña en 1937; citado en Grandío 
Seoane, E.; Vixiancia e investigación na Galicia da Guerra Civil. O Informe Brandariz (A 
Coruña, 1937), Ediciós do Castro, Sada, 2001, páx. 127, nota 183. 

16 Al mirar Imcia atrás... tengo la sensación de que personalmente yo no tenía nada que ver 
con los heclios cuando oía que losjudíos, masones, socialdemócratas o Testitos de Jehová que 
me rodeaban eran condenados y perseguidos comofieras. Para mí bastaba el hecho de que yo 
no tomara parte personalmente m aquellos acontecimientos. 

El modesto camarada del partido era educado en el sentido de la gran política era demasiada 
complicada para que él pudiera juzgarla. Por consiguiente, uno se sentía continuamente por 
debajo de otras personas que respondían de él, no siéndole jamás pedido el sentido de su 
propia responsabilidad. Toda la estructura del sistema estaba dirigida a evitar por completo 
la aparición de co?rflictos de conciencia, lo cual llevaba consigo una absoluta esterüidad de 
todas las conversaciones y discusiones entre quienes pensaban igual. Era improcedente 
actuar de modo contrario a unas opiniones uniformes; Speer, A., Memorias, Círculo de 
Lectores, Barcelona, 1969, páxs. 41-42. 

17 Los agentes del SIPM estaban designados con un número y una letra y, a su vez, se divi- 
dían en sectores. Este Servicio llegaría a agrupar a 30.000 hombres (lo que equivale a tres 
divisiones), tanto movilizados como personal civil, que incluía a mujeres; en Cervera, ]., 
Madrid en guerra. La ciudad clandestina (1936-1939), Alianza, Madrid, 1998, páx. 217. 

